JERUUSALEMMA UUDISED
Tere õhtust! Eetris on taas Jeruusalemma Uudised.
Mõned tänased teemad -
USA endine välisminister toetab Abbasi
Palestiinlased jätkavad oma propagandat
Nädala eest mälestati holokaustiohvreid
Eelmine nädal Davoses, Šveitsis toimunud Maailma Majandusfoorumil
peeti ka tihedaid kõnelusi Iisraeli-palestiinlaste teemal.
USA president Trump kordas oma asepresidendi, Mike Pence'i
Iisraeli-visiidil tehtud avaldust.
"Avame saatkonna Jeruusalemmas veel enne järgmise aasta lõppu.
Mis vormis ja millisena on alles töös,
kuid igal juhul avatakse seal esindus," ütles president Trump.
"Me ei jätka ka sadade miljonite dollarite suurust
igaaastast majandusabi palestiinlastele enne,
kui nad nõustuvad kõnelustelauda istuma.
Nad solvasid meie asepresidenti,
kui Abbas keeldus temaga Lähis-Ida ringreisil kohtumast."
Palestiinlaste juht Abbas jõudis eelmise nädala jooksul kohtuda
nii EL välispoliitikajuhi Mogherini
kui mitmete liikmesriikide juhtidega.
Ta nõudis neilt Palestiina riigi tunnustamist
ja Jeruusalemma selle pealinnaks 1967. a eelsetes piirides
nii pea kui võimalik.
Ta sai üllatavat tuge USA eelmise, Obama valitsuse välisministrilt Kerrylt,
kes juhtis eelviimaseid Iisraeli-palestiinlaste rahukõnelusi
kuni 2014. a kevadeni, kui need tulemusteta katkesid.
Kerry õhutas Abbasi kindlaks jääma ja president Trumpile vastu panema,
ajaga venitama ja mitte nõustuma tema nõudmistega.
Lisaks mainis Kerry, et asjad võivad kolme aasta pärast muutuda,
kui ta ise kandideerib 2020. a demokraatide presidendikandidaadiks.
Ehk saabub siis teile palestiinlastele õige aeg
teha rahulepinguks oma ettepanekuid, nentis Kerry.
EL-i parlamentaarnõukogu võttis 18.01.2018 vastu resolutsiooni,
kus õhutati palestiinlasi lõpetama
terrorismis süüdimõistetud palestiinlaste
ja nende perede premeerimist.
Avaldus oli esimene omalaadne EL-i ajaloos,
kuigi Iisrael ja teised on aastaid palunud,
et EL antud teemal selgema seisukoha võtaks.
Samas kontekstis mõistis nõukogu siiski hukka
president Trumpi Jeruusalemma-avalduse
ja kritiseeris karmilt ka Iisraeli asundustegevust
teisel pool 1967. a sõja eelseid piire.
Palestiina omavalitsuse esindaja EL-is Muhammad Faisal Abushahla
süüdistas USA presidenti selles, et tema Jeruusalemma-avaldus eitab
palestiinlaste tuhandete aastate vanust ajaloolist õigust
Jeruusalemmale Palestiina pealinnana.
"Avaldus oli kingitus äärmusrühmitustele ja tõestab,
et USA valitsus on osa probleemist, mitte selle lahendusest.
See julgustab ekstremiste jätkama rahvusvahelise õiguse
ja resolutsioonide kuritarvitamist," väitis Abushahla.
"Nüüd on vaja, et EL asuks vahendajarolli
ja seaks rahuprotsessile raamid.
Ärge röövige meie rahvalt usku rahvusvahelisse õigusse
ega lükake meid vägivallateele," hoiatas Abushahla.
"Ärge võtke meie käest ka õlipuuoksa," lisas ta,
tsiteerides oma sõnumiga lahkunud Yasser Arafati.
Iisraelil on nõukogus vaatlejastaatus,
palestiinlastel aga demokraatiapartneri oma.
Iisraeli suursaadik ÜROs D. Danon
rääkis 18.01 Julgeolekunõukogus,
et Iraan kontrollib Süürias juba ca 82 000-pealist armeed.
Ta mainis, et üksnes Iraani Revolutsioonikaarti sõdureid
on piirkonnas juba üle 3000,
Liibanoni Hezbollah' militante üle 10 000
ning ülejäänust enamik on Iraagi ja Süüria šiiitlikud võitlejad.
Iraan relvastab, varustab, rahastab ja koolitab seda armeed kahe sihiga:
et toetada Süürias praeguse valitsuse võimulejäämist
ja teiseks, et luua ohutegur Iisraeli Golani piirile, mainis Danon.
Kolmandaks tõsiseks sihiks on luua pingeid
Araabia poolsaare sunniitlike riikide Saudi Araabia, Kuveidi, Qatari,
Bahraini ja AÜE suunas.
Danoni sõnul on selle armee loomine läinud Iraanile maksma
ca 35 miljardit USDd
ja seda võimaldas kahe aasta eest sõlmitud tuumaleping.
Maailma Majandusfoorumil Davoses käsitleti kulisside taga ka teisi asju.
President Trumpi ja peaminister Netanyahu arutelul
tõusis üles ka palestiinlaste üks nn igavene küsimus
naasmisõiguse teemal.
Aastate 1947-49 vahelisel perioodil,
enne Iisraeli iseseisvumist ja järgnenud Vabadussõja ajal,
lahkus maalt ca 550 000 - 750 000 elanikku.
Neist on möödunud 70 aasta jooksul saanud tänaseks
juba viie miljoni suurune nn palestiina põgenike kogukond.
Rahukõnelustel on need põgenikud olnud Jeruusalemma kõrval
alati üheks künniseteemaks.
Palestiinlased on nõudnud, et nad peavad saama naasta sinna,
kust nende vanavanemad kunagi lahkusid.
See tõstaks tänase Iisraeli rahvaarvu mitmete miljonite võrra,
millega ei saaks hakkama riigi infrastruktuur.
Peaminister Netanyahu palus, et president Trump tõstataks teema
järgmistel võimalikel kõnelustel, kui need peaksid kunagi toimuma
ja kui USA neis osaleb, raporteeris Davosest telekanal Hadashot 10.
USA roll, vähemalt ühe kõnelustepoolena,
on siiski hädavajalik ja vältimatu,
ütles oma Davose kõnes ka Jordaania kuningas Abdullah II.
Nädal tagasi, 27. jaanuaril, tähistati holokaustiohvrite mälestuspäeva.
Poolas asunud Auschwitzi surmalaagri väravad
avas toonase NSVL-i armee
ja inimkonna ees avanes selle ajaloo tõsiseim massimõrv.
Sündmus vaigistas rahva pea kõigis maailma riikides, ka meil Soomes,
kus sündmust tähistati juutide sabatipäevale langemise tõttu
juba neljapäeval, 25. jaanuaril, Helsingi Säätytalo mälestusüritusel.
Iisraelis meenutatakse sündmust
11. aprilli õhtul kell 18.00 algava ööpäeva vältel.
Nende kalendri järgi on siis nissanikuu 27. päev
ja 5778. aasta.
Aastakümneid on araabiamaailm eitanud holokausti toimumist.
Põhjuseks on peamiselt juudiriigi loomine,
mida peetakse islamiusu vastaseks.
Saudi Araabia uus juht, kroonprints Muhammad bin Salman,
on võtnud siiski uue, progressiivse seisukoha
nii oma suhetes lääneriikide kui ka Iisraeliga.
Seda näeb ka muutuses nende suhtumises holokausti,
mis olevat nüüd nende väitel reaalselt asetleidnud fakt
ja nad peavad seda suureks ajalooliseks tragöödiaks.
Sellised olid tänased uudised.
Paluge rahu Jeruusalemmale ja Iisraelile
ning jääge meie kanalile.
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee